18/07/2013 | Administración LocalMunicipal
Zas
Anuncio aprobación definitiva ordenanza reguladora da apertura de establecementos para o exercicio de actividades e servizosAnuncio aprobación definitiva ordenanza reguladora da apertura de establecementos para o exercicio de actividades e servizos

Por Acordo do Pleno de data 01/02/2013 aprobouse provisionalmente a Ordenanza reguladora da apertura de establecementos para o exercicio de actividades e servizos. O Concello de Zas Pleno en sesión de 27/05/2013 resolveu as alegacións presentadas no prazo de exposición pública e aprobou definitivamente dita ordenanza polo que se procede á publicación íntegra: Esta ordenanza regula os procedementos de intervención administrativa municipal no exercicio de servizos e actividades de contido económico que se desenvolvan no municipio de Zas. O desenvolvemento de actividades comerciais, industriais ou de servizos está suxeito aos requisitos de comunicación previa, declaración responsable ou licenza de apertura. Enténdese por comunicación previa aquel documento mediante o cal os interesados poñen en coñecemento da administración local os seus datos identificativos e demais requisitos e documentos esixibles para o inicio dunha actividade, de conformidade co disposto no artigo 70.1 da Lei 30/92, do 26 de novembro, do réxime xurídico das administracións públicas e do procedemento administrativo común e no artigo 4 desta ordenanza.4.1. Están suxeitas ao procedemento de comunicación previa aquelas actividades do Anexo I as cales non requirirán de previa licenza municipal para o seu exercicio.4.2. Sométese a comunicación previa a apertura, instalación, ampliación ou modificación das actividades do Anexo I sempre que se cumpran a totalidade das seguintes condicións: a) Que o local se encontre en condicións reais de funcionamento ao tempo de presentar a comunicación previa por non precisar de execución de obra algunha para o exercicio da actividade, ou que necesitando execución de obra esta non requira proxecto técnico conforme á lexislación vixente. b) Que a actividade mencionada estea dentro dun uso permitido ou tolerado de acordo co planeamento urbanístico ou as ordenanzas municipais.4.3. Igualmente quedan suxeitas a comunicación previa a realización das obras ligadas ao acondicionamento de locais para desempeñar ás actividades que se definen no Anexo I cando no requiran de proxecto de obra de conformidade coa Lei 38/99, de 5 de novembro, de ordenación da edificación. De conformidade co art 100 do TRLRFL ditas obras están suxeitas ao Imposto de contrucións, instalacións e obras.4.4. A presente ordenanza non afecta á necesidade de dispoñer de outras licenzas ou autorizacións esixidas pola lexislación sectorial. Están comprendidas neste apartado as seguintes: a) As actividades suxeitas a avaliación de incidencia ambiental, efectos ambientais ou impacto ambiental consonte a normativa de protección de medio ambiente. b) As actividades incluídas no catálogo de espectáculos públicos e actividades recreativas, agás as teatrais e musicais, actividades culturais e sociais, e festas populares. c) As actividades de comercio retallista e asimiladas do Anexo I que se desenvolvan en establecementos cunha superficie construída superior a 300 m2. d) Actividades que esixan informes sectoriais, en materia de sanidade ou de protección do patrimonio histórico, ou que signifiquen unha utilización especial ou privativa do dominio público. e) Todas aquelas que non estean sometidas a comunicación previa. d) Todas as obras das actividades que requiran proxecto técnico conforme á lexislación vixente.6.1. Con carácter xeral, para todos os supostos, a comunicación previa deberá efectuarse mediante instancia presentada no Concello, debidamente cuberta e acompañada de toda a documentación esixible.6.2. No caso de apertura, instalación, ampliación ou modificación das actividades a que se refire esta Ordenanza, a comunicación previa deberá ir acompañada da seguinte documentación: a) Fotocopia del Documento Nacional de Identidad (DNI) do solicitante. No suposto de que este actúe mediante representante, deberá achegar o documento acreditativo da representación. b) Xustificante de pagamento da autoliquidación das taxas pola comprobación administrativa do exercicio da actividade (e obra menor no seu caso) suxeita á comunicación previa, prevista na Ordenanza Fiscal correspondente. c) Contrato de Arrendamiento, uso del local e, escritura de propiedade d) Alta en IAE e) Memoria descritiva da actividade que se vai a desenvolver. f) Planos de emprazamento acoutados e a escala (E:1:2000), e de planta acoutada (E:1:50) suscritos por técnico competente no que se reflexen as dimensións e características do local, así como a ubicación dos accesos, medios de protección contra incendios previstos, e instalación (hixiénico-sanitarias, de ventilación, etc). g) Fotografías do establecemento (interior e exterior). h) Certificado subscrito polo técnico competente realizando xustificación urbanística e técnica relativa á adecuación da actividade ó réxime de compatibilidade de usos que corresponda en función da categoría, situación e normativa aplicable,. i) No caso de que o local dispoña de instalación de climatización, equipos de acondicionamento de aire ou calquera outro tipo de aparato similar, deberá achegarse certificado subscrito polo técnico competente no que se recollan os niveis de emisión dos ruídos e vibracións procedentes de ditas fontes ( incluíndo os niveis transmitidos ó exterior, locais colindantes situados a nivel e vivendas superiores). j) Certificado de seguridade e solidez visado.6.3. Para a realización das obras que non precisen proxecto, deberá achegar documento suscrito polo técnico competente, que teña como mínimo, o seguinte contido: -Memoria descritiva do local onde se xustifique a innecesariedade do proxecto técnico conforme á Lei de ordenación urbanística e na que consten as características construtivas e de distribución do mesmo, así como as instalacións existentes no seu caso, suscribíndose de forma detallada a actividade que se vaia a desenvolver, o seu horario e niveis de ruídos e vibracións previstos. -Xustificación do cumprimento das medidas hixiénico-sanitarias mínimas esixibles para o uso previsto segundo o Plan Xeral de Ordenación Municipal e resto de normativa aplicable. Definirase o número e disposición dos aseos necesarios, así como o sistema de ventilación previsto. -Xustificación do cumprimento da normativa vixente de aplicación, e en particular da normativa de accesibilidade e de seguridade no caso de incendio do Código Técnico da Edificación.6.4 Para o suposto de que se dispoña de previa licenza de obra concedida, por requirirse para esta o proxecto de obra, a solicitude de comunicación previa non requirirá a presentación dos documentos sinalados nos apartados d) a g) do punto 2, salvo que esta información non se atope documentada no proxecto.7.1 No caso de cambio de titularidade de actividades autorizada por licenza ou comunicación previa que non impliquen ampliación, cambio ou modificación da actividade, será precisa a previa posta en coñecemento desta transmisión ao Concello acompañando a seguinte documentación: a). En primeiras transmisións: Fotocopia de licenza de actividade en vigor ou da acta de comprobación nas actividades suxeitas a comunicación previa. En posteriores transmisións: notificación da toma en coñecemento polo Concello da última transmisión. b). Documento acreditativo do traspaso c). Declaración censual de alta no IAE d). Plano de distribución con indicación expresa das superficies e). Certificado técnico de seguridade e solidez visado que indique que a actividade cumpre coa normativa vixente f). Sinatura do antigo e novo titular 7.2. O Concello tomará coñecemento do cambio de titularidade notificándolle aos interesados. No caso de non aportar a documentación esixida, cando sexa incompleta, incorrecta ou errónea non surtirá efecto e non outorgará cobertura ao exercicio das actividades.7.3. Os titulares das actividades deben axustarse as condicións indicadas nas licenzas e comunicacións e garantir cos establecementos e instalacións reúnan en todo momento as condicións da normativa vixente. O concello poderá comprobar en calquera momento este cumprimento. O particular deberá acreditalo mediante certificado en todo suposto de cambio de titularidade.7.4. Os cambios de titularidade non afectarán ós expedientes sancionadores, requirimentos de adopción de medidas correctoras ou ordes de suspensión ou clausura que, no seu caso, recaerán sobre o local ou a actividade.8.1 A presentación da comunicación previa, co conseguinte efecto de habilitación a partir dese momento para o exercicio material da actividade comercial, non prexulgará en modo ningún a situación e efectivo acomodo das condicións do establecemento á normativa aplicable, nin limitará o exercicio das potestades administrativas, de comprobación, inspección, sanción, e en xeral de control que á administración en calquera orde, estatal, autonómica ou local, lle estean atribuídas polo ordenamento sectorial aplicable en cada caso.8.2 A comunicación previa non fará efecto en caso de que se tivese presentado coa documentación incorrecta, incompleta ou errónea, e non outorgará cobertura ao exercicio de actividades non incluídas dentro do seu ámbito de aplicación.8.3 A comunicación previa, acompañadas de toda a documentación esixida, permitirá o inicio da actividade desde o día da súa presentación, sen prexuízo das facultades de comprobación, control e inspección que teña atribuídas a administración municipal. En ningún caso a comunicación previa autoriza o exercicio de actividades en contra da lexislación ou do plan urbanístico.8.4 Os titulares das actividades deben axustarse ás condicións indicadas nas comunicacións, e garantir que os establecementos e as instalacións reúnen as condicións de tranquilidade, seguridade, salubridade e demais esixidas nos Plans Urbanísticos, Ordenanzas Municipais, e o resto do Ordenamento Xurídico que lle sexa de aplicación.8.5 A inexactitude, falsidade ou omisión de carácter esencial, en calquera dato, manifestación ou documento que se acompañe a unha comunicación previa, ou a non presentación ante a administración municipal da comunicación previa, determinará a imposibilidade de continuar co exercicio da actividade dende o momento en que se teña constancia de tales feitos, sen prexuízo das responsabilidades penais, civís, ou administrativas a que houber lugar. Así mesmo, a resolución que declare as circunstancias descritas no apartado precedente poderá determinar a obriga do interesado de restituír a situación xurídica ao momento previo ao inicio da actividade correspondente.9.1 O titular ou promotor da actividade á que fose de aplicación o réxime de comunicación previa conforme ao establecido nesta Ordenanza, deberá efectuar a comunicación previa mediante instancia debidamente cuberta, acompañada de toda a documentación esixida no artigo 6.9.2 Os servizos municipais, recibida a comunicación e documentación que a acompañe, examinaranas co fin de comprobar as seguintes circunstancias: -Que a documentación se presentou de modo completo. -Que a actividade que se pretende desenvolver é das suxeitas ao procedemento de comunicación previa. Así mesmo, os servizos municipais comprobarán, levantando a correspondente acta para verificar que se cumpren os requisitos previstos para o exercicio da actividade.9.3 Se tras realizar o exame anterior se comprobase que a comunicación previa non reúne os requisitos esixidos no artigo 70 da Lei 30/1992, de 26 de novembro, de Réxime xurídico das administración públicas e do procedemento administrativo común, nin vai acompañada de toda a documentación esixida no artigo 6, comunicaráselle ao interesado para que se absteña de exercer a actividade, e requiriráselle para que proceda á súa emenda nun prazo non superior a 10 días, con indicación de que, se non o fixera, se lle terá por desistido a súa petición. Transcorrida o devandito prazo sen que se achegue a documentación requirida ou se dea resposta satisfactoria ao requirimento efectuado, o concello ditara resolución expresiva de que a comunicación previa non produciu efectos dando por desistido ao particular.9.4 Se tras examinar a documentación ou efectuarse a visita de comprobación de constatara que a actividade que se pretende desenvolver non está comprendida dentro do ámbito de aplicación do réxime de comunicación previa ou non é conforme coa normativa aplicable, o Concello ordenará ao interesado que se absteña de exercer a actividade ou cesamento nesta e dictará resolución expresiva de que a comunicación previa non produciu efectos dando por desistido ao particular 10.1 O interesado deberá ter sempre a disposición do Concello unha copia da comunicación previa debidamente rexistrada xunto co resto da documentación, así como permitir o acceso á actividade dos servizos municipais, para realizar as actuacións de inspección e comprobación que estimen convenientes.10.2 En calquera momento o Concello poderá, a iniciativa propia ou previa denuncia, proceder á inspección das actividades iniciadas conforme ao réxime de comunicación previa, co obxecto de comprobar o seu correcto funcionamento, a veracidade dos datos contidos na documentación achegada, ou calquera outra cuestión relativa ó establecemento, dentro do ámbito das competencias municipais.10.3 Se como consecuencia de tal comprobación, se constatara o incorrecto funcionamento da actividade, ou calquera outra circunstancia similar relativa ao establecemento, os Servizos Municipais competentes adoptarán as medidas que resulten pertinentes en función das deficiencias detectadas, que poderán inluír a orde, mediante resolución motivada, de adopción de medidas correctoras, ou de suspensión ou cese da actividade de conformidade co previsto na normativa vixente. Teñen a consideración de infraccións administrativas as accións e omisións que vulneren a presente Ordenanza, así como aquelas que supoñan desobediencia dos mandatos e requirimentos da administración municipal en aplicación da mesma. Terán a consideración de infraccións graves: -A non presentación de comunicación previa ou o incumprimento das previsións contidas nesta para o exercicio dunha determinada actividade ou das condicións impostas pola administración. -A inexactitude, falsidade ou omisión de datos, manifestacións ou documentos que se incorporen ou acompañen á comunicación previa. -O impedimento da realización das actividades de control e inspección. -O incumprimento da orde de cesamento ou suspensión da actividade previamente decretada pola autoridade competente. -A realización de actividades distintas ás comunicadas á administración que non sexan susceptibles de legalización. -O incumprimento das medidas correctoras establecidas no seu caso. Terán a consideración de infraccións leves: -A realización de actividades distintas ás comunicadas á administración que sexan susceptibles de legalización. -As accións ou omisións tipificadas como infraccións graves cando, pola súa escasa transcendencia ou significado, así como pola súa nula afectación a intereses de terceiros, non deban ser clasificadas como tales. -Calquera outro incumprimento que, de acordo co establecido na presente Ordenanza e na normativa aplicable, non estea tipificado como infracción grave.13.1 Son responsables das infraccións: -Os titulares das actividades. -Os técnicos que subscriban a documentación técnica, ou emitan os certificados de adecuación da actividade á normativa vixente.13.2 Cando o cumprimento das obrigas establecidas na presente Ordenanza corresponda a varias persoas conxuntamente, ou cando non fora posible determinar o grao de participación das distintas persoas que interviñeran na realización da infracción, responderán solidariamente das infraccións que, no seu caso se cometan e as sancións que se impoñan. De acordo co artigo 141 da Lei 7/85, de bases do réxime local, a comisión das infraccións tipificadas na presenta Ordenanza, levara a imposición das seguintes sancións: Infraccións graves: hasta 1.500 euros. Infraccións leves: multa de hasta 750 euros. O Anexo I poderá ser modificado polo Pleno municipal directamente cando o listado de actividades sometido a este réxime de intervención sexa modificado pola lexislación estatal ou autonómica, sen que sexa necesario seguir o trámite de modificación das Ordenanzas municipais. Única. Quedan derogadas todas aquelas disposicións municipais anteriores que non se axusten á presente Ordenanza. O presente acordo entrará en vigor unha vez publicado no Boletín Oficial da Provincia e transcorrido o prazo previsto no artigo 65.2 da Lei 7/1985, de 2 de abril, continuando a súa vixencia ata que se acorde a súa modificación ou derrogación expresa. Contra o presente Acordo, de conformidade co artigo 46 da Lei 29/98, cabe recurso contencioso-administrativo ante o Tribunal Superior de Xustiza de Galicia, no prazo de dous meses contados a partir do día seguinte o da publicación deste anuncio no B. O. P.1.1. Talleres de confección, xastrería, peletería e similares.1.2. Talleres auxiliares de construción, tales como carpintaría, albanelería, escaiolista, cristalería, electricidade, fontanería, calefacción e aire acondicionado.1.3. Talleres de encadernación e afíns.1.4. Talleres de reloxería, ourivaría, óptica, ortopedia, e outros afíns aos anteriormente indicados.2.1. Comercio polo miúdo de froitas, verduras, hortalizas e tubérculos.2.2. Comercio polo miúdo de carnes e despoxos; de productos e derivados cárnicos elaborados; de ovos, aves, conexos de granxa, caza; e de productos derivados dos mesmos.2.3. Comercio polo miúdo de pescados e outros productos da pesca e da acuicultura e de caracois.2.4. Comercio polo miúdo de pan, pastelería, confitería e similares e de leche e productos lácteos.2.5. Comercio polo miúdo de viños e bebidas de todas clases.2.6. Comercio polo miúdo de productos alimenticios e bebidas en xeral.3.1. Comercio polo miúdo de productos téxtiles, confección, calzado, peles e artigos de coiro.3.2. Comercio polo miúdo de artigos de droguería e limpeza; perfumería e cosméticos de todas clases; e productos químicos en general; de beleza e hixiene.3.3. Comercio polo miúdo de téxtiles, pezas de vestir, calzado e artigos de coiro.3.4. Comercio polo miúdo de herbas e plantas nos herbolarios.3.5. Comercio polo miúdo de artigos para o equipamiento do fogar e de materiais de construción e ferraxería.3.6. Comercio polo miúdo de electrodomésticos, aparellos de radio, televisión e son.3.7. Comercio polo miúdo de libros, periódicos e papelería.3.6. Comercio polo miúdo de bens usados tales como muebles, prendas y enseres ordinarios de uso doméstico.3.7. Comercio polo miúdo de instrumentos musicales en xeral, así como dos seus accesorios.3.8. Comercio polo miúdo de artigos de reloxería, xoiería e pratería.3.9. Comercio polo miúdo de sementes, flores, plantas e productos de xardinería.3.10. Comercio polo miúdo de xoguetes e artigos de deporte.3.11 Otro comercio polo miúdo.4.1. Reparación de artículos eléctricos para o fogar, vehículos automóbiles y outros bens de consumo, e de efectos persoais e aveños domésticos.5.1. Promoción inmobiliaria.5.2. Servizos relativos a la propiedad inmobiliaria y a la propiedad industrial 5.3. Xestorías de seguros e auxiliares 5.4. Axencias de viaxes e servizos.5.5. Alquiler de bens inmobles de cualquera natureza 5.6. Despachos profesionais, oficinas e similares.6.1. Lavandarías, tinturarías y servizos similares.6.2. Salóns de peiteado e institutos de beleza.6.3. Servizos fotográficos, máquinas automáticas fotográficas y servizos de fotocopias.6.4. Servizos de enmarcación. En Zas, a 10 de xullo de 2013. O Alcalde, Manuel Muíño Espasandín.